شوفوا عشان يعدلون نسبة المواطنين في الدولة، اليوم في الجريدة عن نسبتنا كأنه شي يديد بس يبين إنه تمهيد لهالشي، و من قبل نسمع هالشي لكن بدوا شوي شوي يصــرحوون، اليوم الرياااييل ا ما بيرقدووووون ههههههههه ..
نقلا عن جريدة الإمارات اليوم .
------------
تأخر سن الزواج و يحطون بديل خطابة إلكترونية شي حلو و غريب، لكن إنه يشجعون الرياييل يعرسون من ثانية و الثانية تلقى بيت من الحكومة بإسمها و صندوق الزواج يعطيه بعد المهر، و الزوجة الأولى الله يعلم إذا هي ساكنة في شقة أو في بيت أهله في حجرة .. يعني في ظلم بعد ..
ثاني شي الواحد قبل لا يتكلم، لازم يعرف يوازن، يعني يقول مثلا حتى الحرمة الأولى اللي ما عندها بيت بنعطيها بيت صح أو لا، ليش إن شاء الله الحرمة الأولى شو ذبها .. يعني بما إنك تشجع على الثانية شجع الأولى بعد و طيب خاطرها، على الأقل قولها بنزللها راتب شهري أو أي شي، مب تكون من العدم، الحين بيعرسون بيطلبون الزواج من واحد معرس بكل بساطة بييها بيت من الحكومة ..
و عشان يعدلون التركيبة السكانية المفروض يشجعون الأمهات على الإنجاب و يشجعونهم برفع الرواتب و على كل ولد مبلغ معين ..
ثالث شي كل الرياايل بيعرسون من الله يبونها، كل شي جاهز بيت و مهر، و طبعا اللي بيخطبها ما بترفض بيت حكومي بإسمها يضمن لها حقها، و باجر لو طلقها عندها بيتها و الزوجة الأولى وحليلها ..
براويكم المسجات اللي وصلتني اليوم و الله ضحكت عليهن ..
كلام الحريم بعد الخبر عن زواج الثانية
ريلي أحبك,,
ريلي تولهت عليك,,,
ريلي ما أٌقدر على بعدك,,,
ريلي إنت أحسن واحد في العالم,,,
ريلي لو شو تسوي فيني بتم أحبك و برضى أعيش وياك حتى في جهنم الحمرا..
ريلي ما أبا سيارة يديدة و لا أبا تسفرني مكان و لاتوديني السوق و لا سينما ..
يكفيني وجودك أناظرك و تناظرني هههههههههه..
عزيزتي الزوجة الأولى تطلقي من ريلج اللي مسكننج فحجرة فبيت أبوه وتزجي واحد متزوج وكوني الحرمة الثانية تحصلي ريل يدي و بيت يديد خخخخخخخ ..
بس ما أروم أكتب زيادة واايد مسجات مساكين و الله هههههه